ลุ้น SET รีบาวด์ รับแรงซื้อ “หุ้นพลังงาน” หลังน้ำมันดีดตัวขึ้น
แนวโน้ม SET รีบาวด์ หลังปรับลงติดต่อกันหลายวัน และบอนด์ยีลด์สหรัฐต่ำกว่า 3.9% รวมถึงราคาน้ำมันดิบปรับตัวขึ้น ประกอบกับค่าเงินบาทอ่อนค่ามากสุดปีนี้ หนุนเงินทุนต่างชาติไหลออกต่อเนื่อง ให้แนวรับไว้ที่ 1,647-1,648 จุด และแนวต้าน 1,660-1,670 จุด
แนวโน้ม SET รีบาวด์ หลังปรับลงติดต่อกันหลายวัน และบอนด์ยีลด์สหรัฐต่ำกว่า 3.9% รวมถึงราคาน้ำมันดิบปรับตัวขึ้น ประกอบกับค่าเงินบาทอ่อนค่ามากสุดปีนี้ หนุนเงินทุนต่างชาติไหลออกต่อเนื่อง ให้แนวรับไว้ที่ 1,647-1,648 จุด และแนวต้าน 1,660-1,670 จุด
24 ก.พ. 2566

นายอภิชาติ ผู้บรรเจิดกุล ผู้อำนวยการสายงานวิเคระห์หลักทรัพย์ บล.ทิสโก้ กล่าวว่า ตลาดหุ้นไทยเช้านี้ลุ้นรีบาวด์ หลังปรับตัวลงติดต่อกันหลายวัน และบรรยากาศการลงทุนในต่างประเทศดีจากผลประกอบการบริษัทจดทะเบียนในสหรัฐออกมาดี โดยเฉพาะหุ้น Nvidia ผู้ผลิตชิป มีแนวโน้มยอดขายที่แข็งแกร่ง หนุนหุ้นกลุ่มเทคโนโลยีดีตามไปด้วย
ฃขณะเดียวกันอัตราผลตอบแทนพันธบัตรรัฐบาลสหรัฐย่อตัวลงต่ำกว่า 3.9% และราคาน้ำมันดิบปรับตัวขึ้นกว่า 2% จากรัสเซียประกาศลดการส่งออกน้ำมัน
อย่างไรก็ตามตลาดยังคงกังวลธนาคารกลางสหรัฐ (เฟด) ปรับขึ้นอัตราดอกเบี้ย หลังจากตลาดแรงงานยังคงแข็งแกร่ง โดยเมื่อวานนี้ตัวเลขผู้ขอรับสวัสดิการการว่างงานรายสัปดาห์ของสหรัฐออกมาน้อยกว่าคาดการณ์ และค่าเงินบาทปรับตัวอ่อนค่ามาที่ระดับ 34.70 บาท/ดอลลาร์ ซึ่งอ่อนค่ามากสุดในปีนี้ กดดันเงินทุนต่างชาติยังคงไหลออก ให้แนวรับไว้ที่ 1,647-1,648 จุด และแนวต้าน 1,660-1,670 จุด